C 323/106
DA
Den Europæiske Unions Tidende
26.8.2022
5.12.
EØSU mener, at en EU-ramme for begrænsning eller reduktion af metanemissioner i energisektoren er en god idé.
Det bør sikres, at overvågningskravene til gassektoren er gennemførlige, f.eks. i forbindelse med måling, rapportering og verifikation af emissionsdata.
Dette bør omfatte fastsættelse af passende frister for inspektion af faciliteter ved at sondre mellem deres tekniske tilstand og alder.
Der bør tages højde for eksisterende initiativer i industrien til at reducere emissioner (Oil and Gas Methane Partnership (OGMP)) og behovet for at fremme internationalt samarbejde i forbindelse med initiativer som det globale metantilsagn og koalitionen for klima og ren luft. 5.13.
En stor del af dataene om metanemissioner fra fossil energi rapporteres i dag ikke i tilstrækkeligt omfang.
EØSU glæder sig over forslagene om overvågning, rapportering og verifikation, især med hensyn til forebyggelse af lækager langs gasrørledninger.
Initiativer som International Methane Emissions Observatory (IMEO) samt brug af satellitteknologier til at spore sådanne lækager bør strømlines og prioriteres.
Uberettiget udluftning og afbrænding bør forbydes i EU.
Undtagelser fra denne regel bør begrænses til nødsituationer og sikkerhedsrelaterede situationer.
Hvad angår biomethan, har flere EU-medlemsstater allerede truffet foranstaltninger til teknisk og lovgivningsmæssig overvågning og forebyggelse.
Det kan bidrage til vurdering af metanemissioner i forbindelse med udvinding af fossil gas. 5.14.
EØSU er klar over, at de fleste metanlækager forekommer uden for EU, og at det derfor er nødvendigt at indføre og håndhæve en metanpræstationsnorm for gasimport til EU.
En sådan importstandard bør fungere som referencegrundlag for acceptable opstrømsemissioner.
Denne standard bør allerede blive udviklet under denne forordning.
Derudover bør det overvejes at inddrage opstrømsmetanemissioner i CO2-prissætningssystemet. 5.15.
Forslaget om reduktion af metanemissioner fokuserer på energisektoren.
EØSU gentager, at metanemissioner fra landbruget spiller en stor rolle.
Som anført i Kommissionens strategi for metan bør landbrugernes indsats for at reducere metanemissioner støttes.
Støtten kunne bestå i, at den fælles landbrugspolitik får mandat til at træffe foranstaltninger, der kan belønne landbrugere for reduktion af metanemissioner.
Bruxelles, den 19. maj 2022.
Christa SCHWENG Formand for Det Europæiske Økonomiske og Sociale Udvalg